Pedepse mai dure pentru hoții de lemne. Noul Cod Silvic prevede închisoare de până la 7 ani pentru vinovați.
"Noul cod silvic" a fost promulgat de preşedinte, dar nu poate fi aplicat până nu are şi norme. Activiştii sunt nemulţumiţi de forma finală a legii, deși presupune pedepse mai aspre. Potrivit noului cod silvic, poți fi anchetat penal chiar şi pentru niște crengi rupte.
Rupi un brăduţ, te alegi cu dosar penal.Iohannis tocmai a promulgat noul cod silvic.Documentul prevede pedepse mult mai aspre pentru cei care taie ilegal lemne din pădure."Aici s-a săvârşit o tăiere ilegală de arbori, de cetăţeni de etnie romă din localitea Ocolna", spune pădurarul Iulian Minuţă-Mic.Până acum, primeai doar o amendă dacă erai prins cu 5 metri cubi de lemn pentru care nu aveai documente. Noul cod silvic te bagă la închisoare chiar şi pentru câteva crengi."La ora actuală noi avem un amestec în legislaţie şi inclusiv în parcurile naţionale se poate face exploatare în peste 50% din suprafeţe.Şi una din propunerile din Codul Silvic (….) era aceea de a interzice o bună parte din lucrările silvice în parcurile naţionale", explucă Florin Stoican, reprezentant Asociaţia Kogayon."Sunt oameni care nu au legătură cu pădurea. Oameni care nu lucrează în interiorul pădurii, doar fură din pădure. Au dezvoltat afaceri.Îi ajută, încurajează şi cetăţenii acest furt de lemne.", spune pădurarul Iulian Minuţă-Mic.În funcţie de cantitatea de lemn furată, pedeapsa e de la 6 luni la 7 ani de închisoare.Se confiscă și mașina cu care e transportat lemnul tăiat ilegal.Chiar și cu aceste sancțiuni mult mai dure, activiştii de mediu sunt nemulţumiţi. Spun că legea e doar o cârpeală și reproșează Guvernului și parlamentarilor că nu au rezolvat probleme importante."Pentru industrie, o cantitate se duce din subestimarea diametrelor şi înălţimilor arborilor (…) Adică, se declară o cantitate şi se transportă dublu sau, mă rog, cu 20% mai mult.", a declarat Alexandru Teleagă, reprezentant Asociaţia "Altitudinea".Efectele noului cod se vor vedea abia după ce vor fi emise şi norme de aplicare a legii.Până atunci, Iulian, pădurar la Ocolul Silvic din Dăbuleni, se luptă, fără prea mari şanse de izbândă, cu hoţii de lemne."Ştiindu-se violenţa oamenilor din localitatea Ocolna, evităm, de cele mai multe ori, să ne confruntăm cu ei.", spune pădurarul.În ultimii ani, au fost defrişate ilegal între 400 şi 600 de hectare de pădure, în această zonă.Hoţii fură des, dar în cantităţi mici, aşa că se aleg doar cu amenzi… pe care bineînțeles că nu le plătesc.